Rolf Hoppe. Rolf Hoppe (1930-yil 6-dekabr – 2018-yil 14-noyabr) – germaniyalik sahna, kino va televideniye aktyori boʻlib, oltmish yildan ortiq davom etgan faoliyati davomida 400 dan ortiq filmlarda rol ijro etgan. Xalqaro tomoshabinlar uchun Hoppe ehtimol Oskar mukofotiga sazovor boʻlgan „Mephisto“ (1981) filmidagi general roli va „Three Wishes for Cinderella“ (1973) filmidagi qirol roli bilan mashhur. Hayoti. Hoppe Germaniyaning Turingiya shtatidagi Ellrich shahrida tugʻilgan. Otasini kasbi nonvoy boʻlgan va uzi ham malum vaqt nonvoy sifatida ishlagan ,Hoppe 1945-yildan 1948-yilgacha fura haydovchisi boʻlib ishlagan. Karyerasi. Hoppe 1949-yilda Erfurt shaxriga koʻchib oʻtgan va u yerda 1951-yilgacha Staatliches konservatoriyasida aktyor sifatida rasmiy mashgʻulotlar bilan shugʻulangan. Bu vaqt ichida Zirkus Aerosda hayvon boquvchi boʻlib ishlagan. Keyinchalik Halledagi Thalia teatrida va Leipzigdagi "Theater der jungen Welt" (bolalar va yoshlar teatri) teatrida rol ijro eta boshlagan. Uning Staatsschauspiel Dresden, Berlindagi "Deutsches teatri" va "Salzburg festivali" kabi katta joylarda ham chiqishlar qilgan. Hoppe xalqaro miqyosda Shveysariya, Italiya, Polsha va Xitoy kabi davlatlarda ishlagan. 1973-yilda Chexoslovakiya va Sharqiy Germaniya hamkorligida suratga olingan „Three Wishes for Cinderella“ ertak filmida qirol rolini ijro etgan. Hoppening eng koʻzga koʻringan rollaridan biri István Szabóning 1981-yilda „Eng yaxshi chet tilidagi film“ nominatsiyasida Oscar mukofotiga sazovor boʻlgan „Mephisto“ dramasidagi general rolidir. Peter Schamoning „Spring Symphony“ tarixiy dramasida Robert Shumanning talabchan pianino oʻqituvchisi va Klara Vikning otasi Fridrix Vik rolini namoyish etgan. Hoppe badiiy filmlar va televizion spektakllarda koʻplab chiqishlaridan tashqari, bolalar radio spektakllari va audiokitoblarida ovoz rejissyori sifatida ham ishlagan. Shaxsiy hayoti va oʻlimi. Hoppe 2018-yil 14-noyabrda Drezden shahrida vafot etgan va Drezdendagi Waldfriedhof Weisser Hirsch qabristonida dafn etilgan. Uning rafiqasi Friederike bilan ikki qizi bor edi: Josephine va Christine (aktrisa)hamda nabirasi Oscar Hoppe ham aktyor. Tanlangan filmografiyasi. Ernest II sifatida